CELEX: 32021R1696
Language: et
Date: 2021-09-21 00:00:00
Title: Nõukogu määrus (EL) 2021/1696, 21. september 2021, millega laiendatakse Euroopa Parlamendi ja nõukogu määruse (EL) 2021/840 (millega luuakse vahetus-, abi- ja koolitusprogramm euro kaitsmiseks võltsimise eest ajavahemikul 2021–2027 (programm „Perikles IV“)) kohaldamisala euroalasse mittekuuluvatele liikmesriikidele

23.9.2021   
               
               
                  ET
               
               
                  Euroopa Liidu Teataja
               
               
                  L 336/1
               
            
         NÕUKOGU MÄÄRUS (EL) 2021/1696,
         21. september 2021,
         millega laiendatakse Euroopa Parlamendi ja nõukogu määruse (EL) 2021/840 (millega luuakse vahetus-, abi- ja koolitusprogramm euro kaitsmiseks võltsimise eest ajavahemikul 2021–2027 (programm „Perikles IV“)) kohaldamisala euroalasse mittekuuluvatele liikmesriikidele
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 352,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         võttes arvesse Euroopa Parlamendi arvamust , (1)
         
         toimides seadusandliku erimenetluse kohaselt
         ning arvestades järgmist:
         
                     (1)
                  
                  
                     Euroopa Parlamendi ja nõukogu määrusega (EL) 2021/840 (2) loodi vahetus-, abi- ja koolitusprogramm euro kaitsmiseks võltsimise eest ajavahemikul 2021–2027 (programm „Perikles IV“), mida kohaldatakse liikmesriikides kooskõlas aluslepingutega. Euroopa Liidu toimimise lepingu artiklis 139 on sätestatud, et artikli 133 kohaseid euro kasutamisega seotud meetmeid ei kohaldata liikmesriikidele, mille suhtes on kehtestatud erand.
                  
               
                     (2)
                  
                  
                     Teabe ja töötajate vahetus ning abi- ja koolitusmeetmed, mida programmi „Perikles IV“ alusel rakendatakse, peaksid siiski olema ühtsed kogu liidus. Seepärast tuleks võtta meetmeid, et tagada samaväärne euro kaitse tase ka neis liikmesriikides, kus euro ei ole ametlikult kehtiv vääring.
                  
               
                     (3)
                  
                  
                     Selleks et tagada asjaomases poliitikavaldkonnas toetuse andmise järjepidevus ja võimaldada programmi „Perikles IV“ rakendamist alates mitmeaastase finantsraamistiku 2021–2027 algusest, peaks käesolev määrus jõustuma võimalikult kiiresti ja seda tuleks kohaldada tagasiulatuvalt alates 1. jaanuarist 2021,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2021/840 kohaldamisala laiendatakse muudele liikmesriikidele kui osalevad liikmesriigid, kes on määratletud nõukogu määruse (EÜ) nr 974/98 (3) artikli 1 punktis a.
            Kõnealuste liikmesriikide üksuseid käsitatakse rahastamiskõlblikena, kui need on pädevad asutused määruse (EL) 2021/840 artikli 9 tähenduses.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. september 2021
            
               
                  Nõukogu nimel
               
               
                  eesistuja
               
               G. DOVŽAN
            
         
         
            (1)  18. mai 2021. aasta nõusolek (Euroopa Liidu Teatajas seni avaldamata).
         
            (2)  Euroopa Parlamendi ja nõukogu 20. mai 2021. aasta määrus (EL) 2021/840, millega luuakse vahetus-, abi- ja koolitusprogramm euro kaitsmiseks võltsimise eest ajavahemikul 2021–2027 (programm „Perikles IV“) ja tunnistatakse kehtetuks määrus (EL) nr 331/2014 (ELT L 186, 27.5.2021, lk 1).
         
            (3)  Nõukogu 3. mai 1998. aasta määrus (EÜ) nr 974/98 euro kasutuselevõtu kohta (EÜT L 139, 11.5.1998, lk 1).